CELEX: 22008D0010
Language: hu
Date: 2008-02-01 00:00:00
Title: Az EGT Vegyes Bizottság 10/2008 határozata ( 2008. február 1. ) az EGT-megállapodás IX. mellékletének (Pénzügyi szolgáltatások) módosításáról

12.6.2008   
            
            
               HU
            
            
               Az Európai Unió Hivatalos Lapja
            
            
               L 154/20
            
         
      AZ EGT VEGYES BIZOTTSÁG 10/2008 HATÁROZATA
   
   (2008. február 1.)
   az EGT-megállapodás IX. mellékletének (Pénzügyi szolgáltatások) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás IX. mellékletét a 2007. december 7-i 160/2007 EGT vegyes bizottsági határozat (1) módosította.
            
         
               (2)
            
            
               A szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról szóló 2004/109/EK irányelv egyes rendelkezéseinek végrehajtására irányadó részletes szabályok megállapításáról szóló, 2007. március 8-i 2007/14/EK bizottsági irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás IX. melléklete a 29g. pontot (2004/109/EK európai parlamenti és tanácsi irányelv) követően a következő ponttal egészül ki:
   
      
                  „29ga.
               
               
                  
                     32007 L 0014: a Bizottság 2007. március 8-i 2007/14/EK irányelve a szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról szóló 2004/109/EK irányelv egyes rendelkezéseinek végrehajtására irányadó részletes szabályok megállapításáról (HL L 69., 2007.3.9., 27. o.).”
               
            
   2. cikk
   A 2007/14/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2008. február 2-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. február 1-jén.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 124., 2008.5.8., 26. o.
   
   
      (2)  HL L 69., 2007.3.9., 27. o.
   
   
      (3)  Alkotmányos követelmények fennállását jelezték.
   
      AZ EFTA-ÁLLAMOKNAK A 2007/14/EK BIZOTTSÁGI IRÁNYELVET A MEGÁLLAPODÁSBA BELEFOGLALÓ 10/2008 HATÁROZATHOZ KAPCSOLÓDÓ VÉLEMÉNYE
      
         „A szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról szóló 2004/109/EK irányelv egyes rendelkezéseinek végrehajtására irányadó részletes szabályok megállapításáról szóló, 2007. március 8-i 2007/14/EK bizottsági irányelv több cikke harmadik országokra vonatkozó egyenértékű követelményekkel foglalkozik. Ezen irányelv megállapodásba történő belefoglalása nem érinti az EGT-megállapodás hatályát.”